23.2.2023
SK
Úradný vestník Európskej únie
L 58/1075
KOMISIA HLAVA 20 — ADMINISTRATÍVNE VÝDAVKY EURÓPSKEJ KOMISIE
KAPITOLA 20 03 — ADMINISTRATÍVNE PREVÁDZKOVÉ VÝDAVKY (pokračovanie)
20 03 01
(pokračovanie)
20 03 01 03
(pokračovanie) Poznámky
Tieto rozpočtové prostriedky sú určené na pokrytie nasledujúcich výdavkov vzniknutých na území Únie: — nákup, nájom alebo lízing, údržba, opravy, inštalácia a obnova technického vybavenia a inštalácií, najmä nasledujúcich: — zariadenia (vrátane kopírovacích strojov) na výrobu, reprodukovanie a archivovanie dokumentov v akejkoľvek podobe (ako sú papierová podoba, elektronické médiá), — audiovizuálne, knižničné a tlmočnícke zariadenia (ako sú kabíny, slúchadlá a spínacie jednotky na zariadenia simultánneho tlmočenia), — kuchynské spotrebiče a reštauračné zariadenia, — rôzne nástroje pre údržbárske dielne zodpovedné za údržbu budov, — zariadenia vyžadované pre úradníkov so zdravotným postihnutím, — štúdie, dokumentácia a odborná príprava týkajúce sa takéhoto zariadenia [pred obnovením alebo uzatvorením zmlúv, ktorých predmetom sú sumy vyššie ako 300 000 EUR, a s cieľom racionalizovať výdavky musí Komisia konzultovať s inými inštitúciami o podmienkach (cena, zvolená mena, indexovanie, trvanie, ostatné ustanovenia) získaných každou z nich pri podobnej zmluve], — nákup, nájom, údržba a opravy vozidiel, a najmä: — nákup vozidiel vrátane minimálne jedného vozidla prispôsobeného doprave osôb so zníženou pohyblivosťou, — náhrada vozidiel, ktoré počas roka dosiahnu celkovo odjazdenú vzdialenosť oprávňujúcu na ich náhradu, — náklady na nájom vozidiel na krátke alebo dlhé obdobie, keď dopyt prevyšuje kapacitu vozového parku alebo keď vozový park nezodpovedá potrebám cestujúcich so zníženou pohyblivosťou, — náklady na údržbu, opravy a poistenie služobných vozidiel (ako sú palivo, mazadlá, pneumatiky, duše, rôzne potreby, náhradné diely, nástroje), — rôzne typy poistenia (najmä zákonné poistenie zodpovednosti a poistenie voči krádeži) a náklady na poistenie, — nákup, nájom, údržba a opravy nábytku, a predovšetkým: — nákup kancelárskeho nábytku a špecializovaného nábytku vrátane ergonomického nábytku a políc pre archívy, — náhrady opotrebovaného a pokazeného nábytku, — dodávky špeciálneho zariadenia pre knižnice (ako sú kartotéky, police, katalógové jednotky),